קואינטה ברונסון

קווינטה ברונסון (באנגלית: Quinta Brunson; נולדה ב-21 בדצמבר 1989) היא סופרת, תסריטאית, מפיקה, קומיקאית ושחקנית אמריקאית. זוכת 2 פרסי אמי וגלובוס הזהב על עבודתה בסדרה "אבוט אלמנטרי".

 ביוגרפיה 
ברונסון נולדה וגדלה במערב פילדלפיה, למשפחה אפרו-אמריקאית. פירוש השם שלה הוא "חמישי" בספרדית ומסמל שהיא הצעירה מבין חמישה ילדים. התחנכה בתנועה יוצאת-הנצרות עדי יהווה.

היא תיארה את עצמה כאובססיבית לקומדיה מהתקופה שלמדה בבית הספר התיכון, וטיפחה את התחביב שלה על ידי שיעורי אימפרוביזציה. ברונסון למדה באוניברסיטת טמפל ולקחה שיעורים ב-Second City בשיקגו בשנה השנייה שלה. היא נשרה מהאוניברסיטה זמן קצר לאחר מכן כדי להמשיך בקריירה כקומיקאית.

 קריירה 

 2014–2017: אינסטגרם ו־BuzzFeed 
ברונסון במקור צברה קהל מעריצים ברשת באמצעות פרסום סרטונים קומיים באינסטגרם שלה בשנת 2014. במיוחד, סדרת "Girl Who Has Never Been on a Nice Date" הפכה לוויראלית והגדילה את קהל המעריצים הדיגיטלי שלה. לאחר מכן עבדה כמפיקת סרטונים עבור BuzzFeed לאחר שעבדה כפרילנסרית בחברה. הסרטונים שלה התמקדו בעיקר בבעיות שחווים בני עשרים.

בשנת 2016, ברונסון מכרה שתי סדרות רשת עם BuzzFeed: קומדיה עם תסריט בשם "Broke" ליוטיוב פרימיום, אותה כתבה, הפיקה וגם כיכבה בה; השנייה, "Up for Adoption", הופקה על ידי פלטפורמת הווידאו go90 של ורייזון, שבה היא גם כיכבה. ברונסון הייתה מועמדת על הופעתה ב-"Broke" לשחקן הטוב ביותר בקומדיה בטקס פרסי סטרימי בשנת 2017.

 2018–הווה: "מצחיקה בשחור" ו"אבוט אלמנטרי" 
ברונסון עזבה את BuzzFeed בשנת 2018. ב-4 באוקטובר 2018, הוכרז כי פיילוט בהפקה משותפת של ברונסון, לארי ווילמור וג'רמיין פאולר יפותח על ידי CBS לקומדיה בשם "Quinta & Jermaine". בפיילוט יככבו פאולר וברונסון כחברים ותיקים שחייבים להתמודד עם הריון לא מתוכנן; עם זאת, התוכנית לא עלתה.

בשנת 2019, היא הופיעה בתור ד"ר צ'רלי קולייר ואחותה התאומה, לילה, בסדרת הדרמה הקומית העל טבעית "איי זומבי", וגם דיבבה מספר דמויות בסדרת האנימציה "Lazor Wulf". באותו סתיו, ברונסון החלה לככב ולכתוב בסדרת המערכונים של HBO "מצחיקה בשחור"; אבל היא עזבה את העונה השנייה בגלל מחויבויות אחרות. בשנת 2020, ברונסון כיכבה בסדרת האנימציה "ילדה קסומה" לצד אנה גאסטייר.

בשנת 2021, ברונסון הופיעה בתפקיד משני בעונה השלישית של "עובדי אלוהים", וביוני יצא לאור ספר הביכורים שלה, "She Memes Well", אוסף של מאמרים על חייה האישיים והקריירה שלה.

פיילוט שיצרה ברונסון הופק על ידי ABC בשם "אבוט אלמנטרי" במאי 2021. ברונסון היא גם התסריטאית, מפיקה בפועל, ומככבת בסדרה. הסדרה עלתה לשידור ב-7 בדצמבר 2021 וזכתה לביקורות חיוביות. היא מחזיקה בדירוג של 97% ב-Rotten Tomatoes על סמך 38 ביקורות. היא נכללה ברשימת טיים 100 לשנת 2022. בשנת 2022 זכה בפרס אמי על הכתיבה ו-2 מועמדויות נוספות. ב-2023 קיבל את פרס גלובוס הזהב לשחקנית הטובה ביותר בסדרת קומדיה או סדרה מוזיקלית ובשנת 2024 זכתה בפרס אמי לבידור בפריים טיים לסדרת הקומדיה הטובה ביותר.

בשנת 2022 דיבבה את דמותה של אייבי בסדרת ההנפשה "מכוניות בדרכים" של שירות הסטרימינג דיסני+. 

 אקטיביזם פוליטי 
באוקטובר 2023, עם פתיחת מלחמת חרבות ברזל של מדינת ישראל, ברונסון, יחד עם עוד קבוצה של 54 אמנים ואישים בתעשיית הבידור האמריקאית, חתמה על מכתב פתוח לנשיא ארצות הברית ג'ו ביידן. המכתב קורא לנשיא ביידן לקרוא להפסקת אש מיידית וכוללת ברצועת עזה ובישראל. המכתב הדגיש את הצורך בעצירת מיידית של הסלמה ואת הצורך בהפסקת אש כוללת ותמידית ברצועת עזה ואת הצורך בנצירת אש מהצד הישראלי ומצד צה"ל, ומזכיר שלמעלה מ-5,000 בני איש נהרגו בשבוע וחצי האחרונים ברצועת עזה, בפרט פלסטינים. המכתב מדגיש את המשבר ההומניטרי שקיים בעזה, שם נטען כי אזלו לתושבים העזתיים אספקה חיונית כמו מזון, מים, חשמל ותרופות, וקורא לשחרור בטוח של בני הערובה משני הצדדים, ולהקל על כניסת הסיוע ההומניטרי בהגעתו מישראל לנזקקים הפלסטיניים שבעזה.

 פרסים ומועמדויות 
שנהפרסקטגוריהפרויקטתוצאהמקור2022אגודת מבקרי הקולנוע האפריקאים-אמריקאיםקומדיית הטלוויזיה הטובה ביותראבוט אלמנטריכוכב פורץפרס Black Reelסדרת בקומדיה הטובה ביותרהשחקנית הטובה ביותר, סדרת קומדיההכתיבה הטובה ביותר, סדרת קומדיהאבוט אלמנטרי (על "Pilot")השחקנית האורחת הטובה ביותר, סדרת קומדיהמצחיקה בשחורפרס TCAהסדרה הפורצת - פורמט קצראבוט אלמנטריפרס אמי לבידור בפריים טייםסדרת בקומדיה הטובה ביותראבוט אלמנטרי (מפיקה בפועל)שחקנית ראשית בסדרת קומדיהאבוט אלמנטריכתיבה יוצאת דופן לסדרה קומיתאבוט אלמנטרי (על "Pilot")פרס TCAProgram of the תוכנית השנהאבוט אלמנטריהישג יוצא דופן בקומדיהתוכנית חדשה יוצאת דופןהישג אישי בקומדיה2023פרס בחירת מבקרי הטלוויזיההשחקנית הטובה ביותר בסדרה קומיתסדרת הקומדיה הטובה ביותרפרס גלובוס הזהבהשחקנית הטובה ביותר בסדרת קומדיה או סדרה מוזיקליתפרס אינדפנדנט ספיריטההופעה הראשית הטובה ביותר בסדרה חדשה עם תסריטסדרת התסריט החדשה הטובה ביותרפרס סטלייטסדרת בקומדיה הטובה ביותרהשחקנית הטובה ביותר בסדרה קומיתקריאייטיב פורץ דרך הטוב ביותר (טלוויזיה)הכתיבה הטובה ביותר בסדרה קומיתאבוט אלמנטרי (על "Development Day")בדרן השנהפרס סטלייטהשחקנית הטובה ביותר בקומדיה או סדרה מוזיקליתאבוט אלמנטריפרס גילדת שחקני המסךההופעה הטובה ביותר של אנסמבל בסדרה קומיתההופעה הטובה ביותר של שחקנית בסדרה קומיתפרס גילדת הכותבים של אמריקהסדרת קומדיהסדרה חדשה2024פרס בחירת מבקרי הטלוויזיההשחקנית הטובה ביותר בסדרה קומיתסדרת הקומדיה הטובה ביותרפרס גלובוס הזהבהשחקנית הטובה ביותר בסדרת קומדיה או סדרה מוזיקליתפרס אמי לבידור בפריים טייםסדרת בקומדיה הטובה ביותראבוט אלמנטרי (מפיקה בפועל)שחקנית ראשית בסדרת קומדיהאבוט אלמנטרישחקנית האורחת הטובה ביותר בסדרה קומיתסאטרדיי נייט לייב (על "Quinta Brunson/Lil Yachty")פרס גילדת שחקני המסךההופעה הטובה ביותר של אנסמבל בסדרה קומיתאבוט אלמנטריההופעה הטובה ביותר של שחקנית בסדרה קומיתפרס גילדת הכותבים של אמריקהסדרת קומדיהפרס בחירת הילדים של ניקלודיאוןכוכבת טלוויזיה אהובה (משפחה)פרס אמי לבידור בפריים טייםהשחקנית הראשית הטובה ביותר בסדרה קומיתהכתיבה הטובה ביותר בסדרה קומית2025פרס גלובוס הזהבהשחקנית הטובה ביותר בסדרת קומדיה או סדרה מוזיקלית פרס סטלייטהשחקנית הטובה ביותר בקומדיה או סדרה מוזיקליתפרס ה-BETהשחקנית הטובה ביותרפרס אמי לבידור בפריים טייםהשחקנית הראשית הטובה ביותר בסדרת קומדיהאבוט אלמנטריהכתיבה הטובה ביותר לסדרת קומדיה

קישורים חיצוניים 

הערות שוליים 

קטגוריה:מפיקות טלוויזיה אמריקאיות
קטגוריה:סופרות אפרו-אמריקאיות
קטגוריה:קומיקאיות אמריקאיות
קטגוריה:תסריטאיות טלוויזיה אמריקאיות
קטגוריה:שחקניות קולנוע וטלוויזיה אפרו-אמריקאיות
קטגוריה:אמריקאים שהופיעו ברשימת טיים 100
קטגוריה:מפיקי טלוויזיה אמריקאים
קטגוריה:סופרים אפרו-אמריקאים
קטגוריה:קומיקאים אמריקאים
קטגוריה:תסריטאי טלוויזיה אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
קטגוריה:זוכי פרס גלובוס הזהב
קטגוריה:זוכי פרס אמי לבידור בפריים טיים
קטגוריה:זוכי פרס גלובוס הזהב - שחקנים